A Magyarságkutató Intézet Nyelvtervezési Kutatóközpontja 2021-ben meghirdeti

***Magyar nyelvi tájkép a Kárpát-medencében***

című pályázatát 11–19 éves diákok, valamint felkészítő tanáraik számára!

**A pályázat célja, hogy a tanulók…**

* ismerjék meg közelebbről az anyanyelvünket érő idegen nyelvi hatásokat;
* gondolkodjanak el a magyar nyelvet formáló külső hatások okain és következményein;
* lehetőséget kapjanak arra, hogy közelebbről vegyék szemügyre az anyanyelv identitáskifejező és -formáló szerepét.

**A pályázat két fő témája:**

1. Angol szavak, kifejezések magyar táblákon, feliratokon
2. Két- és többnyelvű táblák, feliratok
3. **Angol szavak, kifejezések magyar táblákon, feliratokon**
   1. **Felkészülés**

Felkészítő tanárod segítségével ismerkedj meg az ***idegen szó*** ésa ***jövevényszó*** fogalmával, a kettő közti különbséggel, valamint az ***esszé*** műfajával! Ezeknek írott forrásokban (tankönyvek, szótárak) is utánanézhetsz, de mindenképp kérd tanárod segítségét, magyarázatát is!

* 1. **Gyűjtés**

Készíts fotókat bármilyen, Magyarországon megjelenő, **angol szavakat, kifejezéseket** tartalmazó feliratokról, táblákról!

A gyűjtéshez segítségként néhány ötlet:

* (cég)névtáblák
* reklámtáblák
* feliratok
* plakátok
* hirdetések

**Csak saját fotókat fogadunk el.  
Figyelj(ünk) arra, hogy csak szabadon fényképezhető feliratot, táblát rögzíts!**

* 1. **Esszé**

Készíts egy esszét a gyűjtött anyagról és az angol kifejezések térhódításáról legalább 2, legfeljebb 4 oldal (6000-12000 leütés) terjedelemben! A következőkre mindenképp figyelj:

1. Fogalmazásodnak adj címet!
2. Fogalmazásodban fejtsd ki, hogy melyik gyűjtött kifejezés, mondat helyett használnál más, magyar vagy a magyar nyelv szabályainak jobban megfelelő kifejezéseket, mondatokat! Tegyél javaslatokat, ajánlj példaszerű megoldásokat is!
3. Írd le röviden azt is, hogy szerinted mit lehetne tenni, hogy a magyar megfelelő terjedjen el az említett esetekben!

Gondolatébresztő kérdések az esszé további részéhez:

* Mi az oka annak, hogy a magyarban egyre több angol (eredetű vagy szerkezetű) kifejezés jelenik meg?
* Veszélyezteti-e nyelvünket az angol nyelv térhódítása?
* Vannak-e előnyei és hátrányai az angol kifejezések megjelenésének? Melyek ezek?
* Milyen személyes tapasztalataid vannak? Hol találkozol a mindennapjaid során angol kifejezésekkel? Te milyen gyakran használod őket?

1. **Két- és többnyelvű táblák, feliratok**
   1. **Felkészülés**

Felkészítő tanárod segítségével ismerkedj meg a ***kétnyelvűség*** és ***többnyelvűség*** fogalmával, az ezekhez szorosan kapcsolódó fogalmakkal, valamint az ***interjú*** műfajával! Ezeknek írott forrásokban (tankönyvek, szótárak) is utánanézhetsz, de mindenképp kérd tanárod segítségét, magyarázatát is!

* 1. **Gyűjtés**

Készíts fotókat olyan többnyelvű feliratokról, táblákról, amelyeken magyarul is olvasható az adott felirat! A gyűjtést kétnyelvű környezetben valósítsd meg, tehát ott, ahol a magyar nyelv kisebbségi helyzetben van (pl.: Felvidék, Kárpátalja, Erdély stb.)!

A gyűjtéshez segítségként néhány ötlet:

* táblák (hivatalos útjelző táblák, utca-, helységnévtáblák, névtáblák, reklámtáblák, épületek hivatalos táblái)
* feliratok (hirdetések, plakátok, kereskedelmi egységek feliratai)

**Csak saját fotókat fogadunk el.   
Figyelj(ünk) arra, hogy csak szabadon fényképezhető feliratot, táblát rögzíts!**

* 1. **Interjú**

A gyűjtött fotóid segítségével készíts egy 5-10 perces interjút a kétnyelvű táblák megítéléséről! Az interjú alanya legyen a kétnyelvű környezet lakója, és járuljon hozzá nevének közléséhez (l. a kitöltendő adatlapot)! Majd készíts ebből a beszélgetésből egy legalább 2, legfeljebb 4 oldalas (6000-12000 leütés) elemzést a következők szerint:

1. Írj rövid bevezetőt a gyűjtés, az interjú előkészítéséről, megvalósulásáról!
2. Jegyezd le az interjú fő kérdéseit, az azokra adott válaszokat idézd szó szerint, végül pedig mindegyik választ értékeld is, egészítsd ki saját gondolataiddal!
3. Írásodat a tanulságok levonásával, összefoglalással zárd, és saját véleményedet is fejtsd ki a kétnyelvű feliratokról!

Néhány (minta)kérdés az interjúhoz:

* Mit gondol, szükség van itt (az adott településen, tájegységen) kétnyelvű feliratokra?
* Ha igen, miért fontos, hogy magyarul is megjelenjenek a feliratok?
* Elegendő kétnyelvű felirat van? A feliratok száma változott-e az idők során? Milyen irányú a változás: csökkent vagy nőtt az ilyen feliratok száma?
* Ha Önnek kellene készítenie táblát, feliratot (például bolthoz, hirdetéshez), minek alapján választaná ki annak nyelvét?

**FIGYELEM!**

**Csak eredeti, saját gyűjtést és szellemi munkát fogadunk el!**

**Formai követelmények**: 12-es betűméret, Times New Roman betűtípus, egyszeres („szimpla”) sorköz, margóbeállítások: bal 2,5 cm, jobb 2,5 cm, fent 2,5 cm, lent 2,5 cm; doc vagy docx formátum

**A bírálóbizottság tagjai**: a Magyarságkutató Intézet Nyelvtervezési Kutatóközpontjának munkatársai

**Értékelés:** A tartalmi és formai szempontból legjobbnak minősített, legeredetibb pályázatok díjazásban részesülnek. Így például a képek felbontását és lényegmegragadó voltát, a fogalmazások címét, a gyűjtés eredetiségét is figyelembe vesszük a bírálatkor. A pályázó személyes állásfoglalásának, véleményének értékelésekor nagy súllyal esik latba a forma és a stílus is. A formailag nem megfelelő, hiányos munkákat a bizottság nem tudja értékelni.

**A nyertesek jutalmazása (kategóriánként):**

* 1. **helyezett**: 50.000 forint értékű utalvány, könyv- és tárgyajándék
  2. **helyezett**: 30.000 forint értékű utalvány, könyv- és tárgyajándék
  3. **helyezett**: 20.000 forint értékű utalvány, könyv- és tárgyajándék

**Különdíj**: A bírálók különdíjat oszthatnak ki könyv- és tárgyajándék formájában.

**A pályázatok beérkezési határideje**: 2022. március 6. vasárnap

**Az eredményhirdetés napja**: 2022. április 11. hétfő, A magyar költészet napja

**A pályázat benyújtása**, kötelező mellékletei:

* a pályázat saját gyűjtésű képei
* pályázati esszé, illetve interjú
* pályázati adatlap
* pályázati nyilatkozat
* a pályázó hozzájáruló nyilatkozata (18 év alatti pályázó esetében a törvényes képviselő hozzájáruló nyilatkozata)
* az interjúalany hozzájáruló nyilatkozata
* a felkészítő tanár hozzájáruló nyilatkozata.

A pályázati anyagot és a kitöltött tartozékokat **postán és elektronikusan is** be kell küldeni a következő címre:

Magyarságkutató Intézet, 1051 Budapest, Nádor utca 36.

[nyelvipalyazat@mki.gov.hu](mailto:nyelvipalyazat@mki.gov.hu)

**Jelige** (az elektronikus levél tárgya): Magyar nyelvi tájkép

**Csak a formailag megfelelő, hiánytalanul kitöltött (aláírással és dátummal ellátott) pályázati tartozékokat tudjuk elfogadni!**

További információért a fent megadott e-mail-címre írjanak.

**Szeretettel várjuk a pályázati anyagokat!**

**Pályázati nyilatkozat**

Alulírott ……………….. (név) nyilatkozom, hogy a Magyarságkutató Intézet (MKI) Nyelvtervezési Kutatóközpontja által szervezett, *Magyar nyelvi tájkép a Kárpát-medencében* című pályázatra beküldött ………………….… című pályamunka(ám) teljes egészében saját, eredeti, máshol nem közölt alkotás, amelyet a Magyarságkutató Intézet egészében vagy részleteiben megjelentethet, amely megjelentetéssel kapcsolatos díjazásról ezúton lemondok.

a pályázó/törvényes képviselő aláírása

**Pályázati adatlap**

Választott kategória (aláhúzással jelölendő):

Angol szavak, kifejezések magyar táblákon, feliratokon / Két- és többnyelvű táblák, feliratok

A pályamunka címe:

A pályázó neve:

A pályázó születési ideje:

A pályázó lakcíme:

A pályázó e-mail címe:

A pályázó telefonszáma:

A pályázó iskolájának, intézményének neve:

a pályázó saját kezű aláírása

A felkészítő tanár neve:

A felkészítő tanár e-mail címe:

A felkészítő tanár telefonszáma:

A felkészítő tanár iskolájának, intézményének neve:

a felkészítő tanár saját kezű aláírása

**Hozzájáruló nyilatkozat**

(18 év alatt, törvényes képviselő)

Alulírott …………….. (név: ………………., lakcím: ………………..) mint ……………(gyermek neve) (gyermek születési ideje: …………………; iskolájának/intézményének neve: ……………………) gyermek törvényes képviselője, az (EU) 2016/679 európai parlamenti és tanácsi rendelet 6. cikk (1) bekezdés a) pontjára figyelemmel – a jelen nyilatkozat kitöltésével és aláírásával, a csatolt Adatkezelési tájékoztató megismerését és az abban foglaltak tudomásul vételét követően – kifejezetten hozzájárulok ahhoz, hogy a Magyarságkutató Intézet mint Adatkezelő az Adatkezelési tájékoztatóban megjelölt személyes adatokat az ott megjelölt céllal, az abban megjelölt ideig és módon kezelje.

Jelen hozzájáruló nyilatkozat írásban, elektronikusan és papíralapon (postai úton) az Adatkezelési tájékoztató Az érintetti jogok gyakorlásának közös szabályairól szóló 10. 7. pontjában megadott elérhetőségen keresztül bármikor díjmentesen visszavonható. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kelt:

**……………………………………………**

aláírás

(törvényes képviselő)

**Hozzájáruló nyilatkozat**

(18 éven felüli)

Alulírott …………….. (név), (szül. idő: ………….; lakcím: ……………….) mint a/az …………………. (intézmény neve) intézmény tanulója az (EU) 2016/679 európai parlamenti és tanácsi rendelet 6. cikk (1) bekezdés a) pontjára figyelemmel – a jelen nyilatkozat kitöltésével és aláírásával, a csatolt Adatkezelési tájékoztató megismerését és az abban foglaltak tudomásul vételét követően – kifejezetten hozzájárulok ahhoz, hogy a Magyarságkutató Intézet mint Adatkezelő az Adatkezelési tájékoztatóban megjelölt személyes adataimat az ott megjelölt céllal, az abban megjelölt ideig és módon kezelje.

Jelen hozzájáruló nyilatkozat írásban, elektronikusan és papíralapon (postai úton) az Adatkezelési tájékoztató Az érintetti jogok gyakorlásának közös szabályairól szóló 10. 7. pontjában megadott elérhetőségen keresztül bármikor díjmentesen visszavonható. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kelt:

**……………………………………………**

aláírás

**Hozzájáruló nyilatkozat**

(felkészítő tanár)

Alulírott ………………….. (név), (lakcím:…………………………………….) mint a/az ………………………….. (intézmény neve, címe:…………………………………………..) intézmény felkészítő pedagógusa az (EU) 2016/679 európai parlamenti és tanácsi rendelet 6. cikk (1) bekezdés a) pontjára figyelemmel – a jelen nyilatkozat kitöltésével és aláírásával, a csatolt Adatkezelési tájékoztató megismerését és az abban foglaltak tudomásul vételét követően – kifejezetten hozzájárulok ahhoz, hogy a Magyarságkutató Intézet mint Adatkezelő az Adatkezelési tájékoztatóban megjelölt személyes adataimat az ott megjelölt céllal, az abban megjelölt ideig és módon kezelje.

Jelen hozzájáruló nyilatkozat írásban, elektronikusan és papíralapon (postai úton) az Adatkezelési tájékoztatónak Az érintetti jogok gyakorlásának közös szabályairól szóló 10. 7. pontjában megadott elérhetőségen keresztül bármikor díjmentesen visszavonható. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kelt:

**……………………………………………**

aláírás

**Hozzájáruló nyilatkozat**

(interjúalany)

Alulírott …………….. (név), (szül. idő: ………….; lakcím: ……………….) az (EU) 2016/679 európai parlamenti és tanácsi rendelet 6. cikk (1) bekezdés a) pontjára figyelemmel – a jelen nyilatkozat kitöltésével és aláírásával, a csatolt Adatkezelési tájékoztató megismerését és az abban foglaltak tudomásul vételét követően – kifejezetten hozzájárulok ahhoz, hogy a Magyarságkutató Intézet mint Adatkezelő az Adatkezelési tájékoztatóban megjelölt személyes adataimat az ott megjelölt céllal, az abban megjelölt ideig és módon kezelje.

Jelen hozzájáruló nyilatkozat írásban, elektronikusan és papíralapon (postai úton) az Adatkezelési tájékoztatónak Az érintetti jogok gyakorlásának közös szabályairól szóló 10. 7. pontjában megadott elérhetőségen keresztül bármikor díjmentesen visszavonható. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kelt:

**……………………………………………**

aláírás/törvényes képviselő aláírása

Iktatószám:

**Adatkezelési Tájékoztató**

**a Magyarságkutató Intézet Nyelvtervezési Kutatóközpontja**

**Magyar nyelvi tájkép a Kárpát-medencében című pályázatához**

**1. Az adatkezelési tájékoztató célja:**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló (EU) 2016/679 európai parlamenti és tanácsi rendelet (a továbbiakban: GDPR) III. fejezetében, illetve az információs önrendelkezési jogról és az információszabadságról szóló 2011. évi CXII. törvényben (a továbbiakban: Info tv.) foglaltak szerinti tájékoztatás megadása.

**2. Az Adatkezelő megnevezése:**

Magyarságkutató Intézet

Képviselő: Dr. Horváth-Lugossy Gábor József főigazgató

Székhely: 1014 Budapest, Úri utca 54-56.

E-mail: [info@mki.gov.hu](mailto:info@mki.gov.hu)

Tel: +36-30-313-3501

**3. Az adatvédelmi tisztviselő neve és elérhetőségei:**

Orbánné dr. Nagy Edit

Postacím: 1014 Budapest, Úri utca 54-56.

E-mail: orbanne.nagy.edit@mki.gov.hu

Tel: +36-30-247-3920

**4. Az Adatkezelő által kezelt személyes adatok:**

Pályamunka címe, pályázó neve, születési ideje, lakcíme, e-mail címe, telefonszáma, iskolájának/intézményének neve, 11 és 18 év közötti pályázók esetén a törvényes képviselő neve, lakcíme, aláírása, 18 év feletti pályázó aláírása, interjúalany neve, születési ideje, lakcíme, aláírása/törvényes képviselő aláírása, felkészítő pedagógus neve, telefonszáma, e-mail címe, intézményének neve, címe.

**5. Az adatkezelés módja:** elektronikus és papír alapú

**6. Az adatkezelés célja:** A pályamunka címe, a pályázó neve, születési ideje, lakcíme, e-mail címe, 18 év feletti pályázó aláírása, 11 és 18 év közötti pályázók esetén a törvényes képviselő neve, lakcíme és aláírása, illetve az interjúalany neve, születési ideje, lakcíme, aláírása/törvényes képviselő aláírása, valamint az interjú kezelése a pályázat benyújtásához, elbírálásához, a pályázó neve, lakcíme, e-mail címe és telefonszáma a pályázóval való kapcsolattartáshoz, a pályamunka, valamint a pályázó és iskolájának/intézményének neve a pályamunka megjelentetéséhez, a felkészítő pedagógus neve, telefonszáma, e-mail címe, intézményének neve, címe a kapcsolattartáshoz szükséges.

**7. Az adatkezelés jogalapja:**

Az adatkezelés jogalapja a GDPR 6. cikk (1) bekezdés a) pontja, a pályázó, valamint az interjúalany, illetve 18 év alatti pályázó, illetve interjúalany esetén a törvényes képviselő, továbbá a felkészítő pedagógus hozzájárulása a 4. pontban megjelölt személyes adatok kezeléséhez.

**8. A személyes adatok címzettje(i), illetve a címzettek kategóriái: -**

**9. A személyes adatok tárolásának/az adatkezelés időtartama:** A pályázatokat az Adatkezelő az eredményhirdetést, illetve a honlapon történő közzétételt követő 5 évig, avagy az érintett (törvényes képviselő) hozzájárulása visszavonásáig kezeli.

**10. Az érintett jogai:**

Az érintett jogait részletesen a GDPR 12-20. cikke, illetve az Info tv. szabályozza.

10.1. Hozzáféréshez való jog

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
4. adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását;
6. a valamely felügyeleti hatósághoz címzett panasz benyújtásának joga.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló, ésszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

10.2. Helyesbítéshez való jog

Az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

10.3. Személyes adat törléséhez való jog

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha annak a GDPR 17. cikkben rögzített valamely feltétele fennáll.

10.4. Az adatkezelés korlátozásához való jog

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok helyességét;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

10.5. Adathordozhatósághoz való jog

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta. Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

10.6. Hozzájárulás visszavonása

Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

10.7. Az érintetti jogok gyakorlásának közös szabályai

A 10. pont szerinti kérelmek teljesítését az Adatkezelő nem tagadhatja meg, kivéve, ha bizonyítja, hogy az érintettet nem áll módjában azonosítani. Az Adatkezelő indokolatlan késedelem nélkül, de mindenféleképpen a kérelem beérkezésétől számított 1 hónapon belül tájékoztatja az érintettet a kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további 2 hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított 1 hónapon belül tájékoztatja az érintettet. Ha az Adatkezelő nem tesz intézkedéseket a kérelme nyomán, késedelem nélkül, de legkésőbb a kérelem beérkezésétől számított 1 hónapon belül tájékoztatja az érintettet az intézkedés elmaradásának okairól, valamint arról, hogy panaszt nyújthat be a Nemzeti Adatvédelmi és Információszabadság Hatóságnál, és élhet bírósági jogorvoslati jogával.

A tájékoztatás és intézkedés díjmentes. Abban az esetben azonban, ha az érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) ésszerű összegű díjat számíthat fel, vagy

b) megtagadhatja a kérelem alapján történő intézkedést.

Az érintett jogai érvényesítésére irányuló kérelmeket elektronikus úton lehet benyújtani az Adatkezelő 2. pontban megjelölt elérhetőségén.

Személyes adatai kezeléséhez és jogai gyakorlásához kapcsolódó kérdésekben az érintett az Adatkezelő adatvédelmi tisztviselőjéhez is fordulhat.

**11. Jogorvoslat**

Amennyiben a Tájékoztató 10. pontjában meghatározott eljárások nem vezettek eredményre vagy az Adatkezelő nem tesz intézkedéseket az érintett kérelme nyomán, az érintett a GDPR 77. cikke alapján a Nemzeti Adatvédelmi és Információszabadság Hatóságnál panaszt tehet, továbbá a 79. cikke szerint polgári pert kezdeményezhet. A per elbírálása az Adatkezelővel szemben a Fővárosi Törvényszék (1055 Budapest, Markó u. 27.) hatáskörébe tartozik, azonban a per – az érintett választása szerint – a lakóhelye vagy tartózkodási helye szerinti törvényszék előtt is megindítható.

A Nemzeti Adatvédelmi és Információszabadság Hatóság elérhetőségei:

Cím: 1055 Budapest, Falk Miksa utca 9-11.

Postacím: 1363 Budapest, Pf.: 9.

Telefon: +36 (1) 391-1400

Elektronikus postacím: [ugyfelszolgalat@naih.hu](mailto:ugyfelszolgalat@naih.hu)

Honlap: <https://www.naih.hu/>

A törvényszékek felsorolását és elérhetőségét az alábbi linken keresztül tekintheti meg:

<https://birosag.hu/torvenyszekek>

**12. Jelen tájékoztatóban nem szabályozott kérdések**

A jelen tájékoztatóban nem szabályozott kérdésekben a GDPR, illetve az általa megengedett esetekben, kisegítő jelleggel az Infotv. szabályai, valamint az egyéb vonatkozó jogszabályok rendelkezései az irányadók.

Magyarságkutató Intézet